ΓΡΑΠΤΗ ΕΡΩΤΗΣΗ E-1443/03

υποβολή: Olivier Dupuis (NI) προς την Επιτροπή

(24 Απριλίου 2003)

Θέμα: Λάος: φυλάκιση είκοσι ετών για πραγματοποίηση ειρηνικής διαδήλωσης

Στην έκθεσή του για το 2002 περί ανθρωπίνων δικαιωμάτων που δημοσιεύθηκε στις 31 Μαρτίου 2003, τοπουργείο εξωτερικών των ΗΠΑ αναφέρει ότι οι πέντε ηγέτες του Κινήματος της 26ης Οκτωβρίου — Thongpaseuth Keuakoun, Khamphouvieg Sisa-At, Seng-Aloun Phengphanh, Bouanavanh Chanmanivong και Keochay — που συνελήφθησαν τον Οκτώβριο του 1999 για οργάνωση ειρηνικής διαδήλωσης στο Vientianeπέρ της δημοκρατίας, καταδικάσθηκαν, κατόπιν δίκης που διεξήχθη κεκλεισμένων των θυρών, σε φυλάκιση είκοσι ετών για ανάπτυξη αντικυβερνητικών (sic) δραστηριοτήτων και κρατούνται σήμερα στις φυλακές του Vientiane. Προςπενθύμιση σημειώνω πως οι αρχές του Λάος είχαν παλαιότερα παρουσιάσει άλλες εκδοχές — τελείως αντιφατικές — σχετικά με την κατάσταση των πέντε ηγετών-σπουδαστών. Ακόμη, αφού οι αρχές της Λαϊκής Δημοκρατίας του Λάος επί δύο χρόνια διέψευδαν ότι είχαν συλλάβει του πέντε ηγέτες σπουδαστές, το Νοέμβριο του 2001 οπουργός εξωτερικώνποθέσεων της Λαϊκής Δημοκρατίας του Λάος κ. Somsavad Lengsavat δήλωσε στην ιταλίδαφυπουργό εξωτερικών κα Margherita Boniver ότι τα εν λόγω πρόσωπα δεν είχαν ακόμα δικασθεί. Από την πλευρά του ο πρόεδρος της επιτροπής νομικών θεμάτων της Γενικής Συνέλευσης της Λαϊκής Δημοκρατίας του Λάος δήλωσε, κατά τη συνεδρίαση του Ευρωπαϊκού Κοινοβουλίου στο Στρασβούργο τον Ιούνιο του 2002, ότι είχαν καταδικασθεί το προηγούμενο έτος. Κατόπιν τούτου,ποχρεώθηκε να παρουσιάσει τη δικογραφία της δίκης, δέσμευση που, παρά τις συνεχείςπενθυμίσεις, δεν τηρήθηκε.

Έχει εκφράσει η Επιτροπή στη Λαϊκή Δημοκρατία του Λάος την αγανάκτησή της για τη βαριά καταδίκη που επεβλήθη στους πέντε ηγέτες-σπουδαστές και για τον τρόπο διεξαγωγής της δικαστικής διαδικασίας εν γένει· Έχει εκφράσει την εντονότατη δυσαρέσκειά της για το γεγονός ότι ποτέ δεν ενημερώθηκε κατά το δέον· Έναντι όλων αυτών των ιδιαίτερα σοβαρών γεγονότων και λαμβάνονταςπόψη το μέγεθος και τη σημασία των προγραμμάτων συνεργασίας της Ευρωπαϊκής Ένωσης στο Λάος, θεωρεί η Επιτροπή ότι, απουσία επίσημης δέσμευσης από μέρους των αρχών της Λαϊκής Δημοκρατίας του Λάοςπέρ της άμεσης αναθεώρησης της δίκης των πέντε σπουδαστών ηγετών, θα πρέπει να αναστείλει τη συμφωνία συνεργασίας μεταξύ της ΕΕ και του Λάος·

Απάντηση του κ. Patten εξ ονόματος της Επιτροπής

(23 Μαΐου 2003)

Η Επιτροπή έχει δεσμευτεί να τονίζει την ανάγκη για ενίσχυση του σεβασμού των ατομικών και πολιτικών δικαιωμάτων στο Λάος, συμπεριλαμβανομένων και των δικαιωμάτων έκφρασης, του συνέρχεσθαι και του συνεταιρίζεσθαι και της ανεξιθρησκίας, όπως εκφράζεται στις συμφωνίες συνεργασίας μεταξύ της Κοινότητας και της Λαϊκής Δημοκρατίας του Λάος.

Το θέμα των πέντε ηγετών του κινήματος της 26ης Οκτωβρίου 1999 έχει τεθεί προς συζήτηση από την Επιτροπή σε διμερείς συναντήσεις με την κυβέρνηση του Λάος καθώς και σε διάφορα άλλα φόρουμ, αλλά μέχρι τώρα έχουν δοθεί περιορισμένες πληροφορίες.

Όσον αφορά το θέμα μιας ενδεχόμενης αναστολής της συμφωνίας συνεργασίας μεταξύ της Κοινότητας και της Λαϊκής Δημοκρατίας του Λάος, η Επιτροπή συνεχίζει να έχει την άποψη ότι η διατήρηση μιας συνεκτικής πολιτικής εποικοδομητικού πολιτικού διαλόγου με την κυβέρνηση του Λάος, μαζί με τη συνεχιζόμενη ενίσχυση στα πιο ευάλωτα τμήματα του πληθυσμού του Λάος μέσω κοινοτικών προγραμμάτων ανάπτυξης, θα αποβεί πιο αποδοτική από μία προσέγγιση σύγκρουσης.

Ωστόσο, εάν η κατάσταση των πολιτικών και ανθρωπίνων δικαιωμάτων στη χώρα επιδεινωθεί σε τέτοιο βαθμό ώστε να τεθεί σε αμφισβήτηση η συνέχιση της συνεργασίας της Κοινότητας με το Λάος, η Επιτροπή θα λάβει τα απαραίτητα μέτρα για την επίτευξη συμφωνίας σχετικά με την κατάλληλη δράση που θα πρέπει να αναλάβει.